Umjesto hvala

Pozdrav svima! Htjeli bismo svima zahvaliti što su s nama proveli ovih važnih osam godina naših života. Počeli bismo od naših dragih učiteljica Vesne i Josipe koje su bile s nama od početka, dok smo još bili mali i naporni. Učiteljica Vesna naučila nas je puno toga, što nam se, u početku, kad smo tek krenuli u školu, činilo abnormalno teškim, poput abecede i 2 + 2. Od prvog razreda je s nama i naša tičer, to jest, naša najdraža razrednica kojoj smo previše zahvalni što nas je trpjela ovih osam godina. Iako nekada nije bilo lako, to je sve bio *piece of cake* za nju. Želimo zahvaliti i svim ostalim nastavnicima i nastavnicama koji su se mučili s nama i naučili nas sve ono što danas znamo. Sigurno je i njima nekada bilo ''ludo i nezaboravno'' s nama. Također bismo se voljeli zahvaliti i našim tetama spremačicama koje su svaki put kada bi prosuli sok u razredu dali da to obrišemo, našoj knjižničarki i naši domarima. Hvala i našoj ravnateljici, psihologinji, pedagoginji i ostalom školskom osoblju. Ovih osam godina je za nas proletjelo. Bilo je lijepih i manje lijepih trenutaka, ali svakako će nam svi ostati u lijepom sjećanju. Svi smo barem nešto naučili. Ako ništa drugo, barem sedam mjernih jedinica znamo. Valjda :) Nadamo se da ćemo vam svima ostati u dobrom sjećanju, iako smo poznati po tome što smo puno pričali, nemojte nam zamjeriti. Ova će škola i osam godina provedenih u njoj uvijek imati posebno mjesto u našem srcu.

Vaš 8.a